بو گون‌دن خاریجده یاشایان تورکیه وطنداش‌لاری‌نین آنایاسا دییشیک‌لیک‌لری ایله علاقه‌دار رفراندومدا سس وئرمه پروسهسی باشلادی.
ایلک اولا‌راق آوروپانین 6 اؤلکه‌سینده سئچیم منطقه‌لری آچیلدی.
اؤلکه خاریجینده سس وئرمه مارتین 27-دن آوریلین 9-دک، سرحد-کئچید منطقه‌لرینده مارسین 27-دن آوریلین 16-دک داوام ائده‌جک. تورکیه‌دن کناردا 2 میلیون 900 مین سئچمن سس وئره بیله‌جک. اونلار تورکیه‌نین 57 اؤلکه‌دکی 120 دیپلوماتیک نومایندلیگینده سس وئرمه حقوقون‌دان ایستیفاده ائده‌جک‌لر.
بو گون آوروپانین 6 اؤلکه‌سینده سئچیم منطقه‌لری آچیلدی. بو اؤلکه‌لر آلمانیا، اطریش، بلژیک، فرانسا، سوئیس و دانیمارک‌دیر. سس وئرمه آلمانیادا 13، فرانسادا 6، اطریش-ده 3، سوئیس-ده 3، بلژیک-ده 2، دانیمارک-دا 1 شهرده تشکیل اولونا‌جاق. سئچیم منطقه لری آوریلین 9-نادک هر گون یئرلی واختلا سحر ساعت 9-دان آخشام ساعت 9-دک فعالیت گؤستره‌جک.
آذربایجاندا یاشایان تورکیه وطنداش‌لاری آوریلین 9-دا باکی‌داکی تورکیه ائلچیلیگینده، ائله‌جه ده گنجه و ناخچیوان‌داکی کونسوللوق‌لاردا سس وئره‌جک‌لر.
قئید ائدک کی، تورکیه‌ده آنایاسا دییشیک‌لیک‌لری ایله علاقه‌دار رفراندوم آوریلین 16-دا کئچیریله‌جک.
